CELEX: 62019TN0355
Language: mt
Date: 2019-06-13 00:00:00
Title: Kawża T-355/19: Rikors ippreżentat fit-13 ta’ Ġunju 2019 — CE vs Il-Kumitat tar-Reġjuni

29.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/56
            
         
      Rikors ippreżentat fit-13 ta’ Ġunju 2019 — CE vs Il-Kumitat tar-Reġjuni
      (Kawża T-355/19)
      (2019/C 255/69)
      Lingwa tal-kawża: il-Franċiż
      
         Partijiet
      
      
         Rikorrenti: CE (rappreżentant: M. Casado García-Hirschfeld, avukat)
      
         Konvenut: Il-Kumitat tar-Reġjuni
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  tannulla d-Deċiżjoni tas-16 ta’ April 2019 u sussidjarjament, tannulla d-Deċiżjoni tas-16 ta’ Mejju 2019;
               
            
                  —
               
               
                  tordna l-kumpens għad-dannu materjali li jammonta għas-somma ta’ EUR 19 200 (mingħajr VAT) u l-kumpens għad-dannu morali, stmat għas-somma ta’ EUR 83 208,24.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq użu ħażin ta’ proċedura u ksur tal-Artikoli 47 u 49 tal-Kondizzjonijiet tal-impjieg applikabbli għall-aġenti l-oħra u tal-Artikoli 23 u 24 tal-Anness IX tar-Regolamenti tal-Persunal tal-Unjoni Ewropea.
               
            
                  2.
               
               
                  It-tieni motiv ibbażat fuq il-ksur tad-dritt għal kundizzjonijiet tax-xogħol ġusti u xierqa u fuq il-ksur tal-prinċipju ta’ amministrazzjoni tajba u tal-projbizzjoni ta’ kull tip ta’ fastidju psikoloġiku.
               
            
                  3.
               
               
                  It-tielet motiv ibbażat fuq l-ineżattezza sostanzjali u fuq l-eżistenza ta’ żball manifest ta’ evalwazzjoni.